
1971. JÚLIUS XX.ÉVF.7.SZÁM 


Táborozni jaj de jó, 
Itt a nagyvakáció! 


Júliusban már valóban nyakig 
járunk a nyárban — és remél- 
hetőleg a Balaton, a Velencei tó, 
a Duna vagy a Tisza, esetleg egy 
strand üdítő habjában. Tény és 
valóság, hogy idén sok kisdobos 
is elindult a jubileumi év jubi- 
leumi táboraiba. S mert eddigi 
tapasztalataim szerint minden 
úttörő és kisdobos szeret ját- 
szani, most elsősorban nekik, 
a legifjabb táborozóknak, s 
azoknak, akik most mennek leg- 
először, ürítem ki játékos ta- 
risznyám! 


Nagy Marika (Pécs III., Ti- 
borcz 96.) ezt írja: , Játékmes- 
terünktől sok régi játékot ta- 
nultunk. Van közöttük olyan is, 
amelyet az anyukámék is ját- 
szottak. Ezek közül leírom az 


ÚSZTATÓ 


címűt. A játékosok a vízben 
egymással szemben sorakoz- 
nak. A szembenállók kezet fog- 
nak. Az úsztatás abból áll, hogy 
a kezekbői font hídra a sor 
egyik végén kezét-lábát kinyújt- 
va, törzsét kifeszítve ráfekszik 
egy gyerek. A játékosok kar- 
jukat mozgatják, hullámoztat- 
ják és finoman továbbítva úsz- 
tatják őt egyre előbbre. Aki- 
nek a keze legutolsónak érinti, 
az fekszik a helyére, míg az úsz- 
tatott a sor elejére megy. A 
többi pedig tovább ,hullám- 
zik". 


SUNYI-BUNYI 


Ezt a mulatságos nevű játé- 
kot Barlavits Tibor negyedikes 
pajtásunk (Győrszentiván, Béke 
u. 35.) küldte. Először szabá- 


lyos kiszámolással hunyót vá- 
lasztunk. Fal mellé állva vagy fá- 
nak dőlve, befogott szemmel, 
tízesével 500-ig számol a hunyó. 
Addig a többiek elbújnak. Az 
500-at kikiáltja a hunyó, majd 
elindul a többi játékos keresé- 
sére. Akiket megtalál, azok egy 
csoportban gyülekeznek. Ha 
mindenki odajutott, akkor a 
hunyó tapsol, és mindenki futni 
kezd. A hunyóból fogóvá válto- 
Zott játékos kergeti őket, s akit 
elsőnek megfog, az lesz a követ- 
kező hunyó. 


Nevetni kell — mert Varga 
Emília pajtás (Szabadbattyán, 
Úttörő u. 1.) 


NEVETŐVERSENY 


leírását küldte el. A játékosok 
egymással szemben helyezked- 
nek el. Kiszámolással eldöntik, 
melyik lesz a komoly és melyik 
a nevető csapat. Mindegyik csa- 
patnak van egy kapitánya. A ne- 
vettetők ennek az intésére egy- 
szerre nevetni kezdenek. Egyik 
hahotázik, a másik kuncog, a 
harmadik arcokat vág, a negye- 
dik kancsalít, az ötödik brekeg, 
nyávog. Szóval mindenféle 
csacskaságot csinálnak. Aki a 
komolyak csapatából akár egy 
picikét is elmosolyodik, az ki- 
esik. Ha a komolyak csapatának 
a fele kiesett, akkor szerepcse- 
re következik. Az a csapat győz, 
ahol kevesebb komoly nevetett. 

Szőcs Misi — vagyis Mihály — 
(Budapest XIII., Tomori t. 5. 
ép. 101.) küldte következő já- 
tékunkat. Ezen kívül az elmúlt 
évek során kötetre valót kap- 
tunk tőle. Most itt, ország- 
világ előtt szeretném megkö- 
szönni ezeket, mert amikor ez 
a lapunk megjelenik, Misi már 
középiskolába iratkozott. Leg- 
utóbb ezt írta: , Sok játékot tu- 
dok még, és szívesen küldöm 
el ezeket továbbra is, hadd is- 
merjék meg a kisdobosok és 
játsszák!" Nos, én sem búcsú- 
zom el KISZ-essé váló Misi bará- 


tunktól, hanem ezennel előlép- 
tetem játszópajtásomból mun- 
katársammá! Most viszont lás- 
suk a játékát! 


CÉLBADOBÁS 


Udvaron, játszótéren játsz- 
szuk. A pálya négyzetalakú te- 
rület. Jó, ha a határait előre 
meghúzzuk. Kellék négy-öt fa- 
baba, teniszlabda. A játéksza- 
bály szerint két, egyenlő lét- 
számú csapat áll fel. Mindegyik 
játékos egyszer dobhat. Ha ta- 
lál, az a csapatának jó pont. Ha 
nincs találat, akkor pont sin- 
csen. Ha mindenki dobott már, 
akkor össze kell számolni a szer- 
zett pontokat. Ha egy bábu el- 
dől, azt azonnal fel kell állítani. 
Őrsök, rajok közti versenyek- 
re —, akár több hétig tartó baj- 
nokságra is jó ez a játék. 


SEGÍTSÉG! 


Peruban játsszák ezt a fogó- 
játékot. A legérdekesebb az, 
hogyan választják az első fogót. 
Kiszámolás helyett más játék- 
hoz is ajánlom! Egy játékos kö- 
zépre áll, jobb kezét tenyérrel 
felfelé kinyújtja. A többiek a 
tenyerére helyezik kinyújtott 
jobb kezük mutatóujját. Jelre a 
középen álló hirtelen összezár- 
ja a tenyerét. Aki nem volt elég 
fürge, annak megfogja a mutató- 
ujját. Ha minden játékos elrán- 
totta az ujját, vagy ha többét 

fogta meg —, ismételni kell! 
Ugyanis a bezáródó tenyérben 
fogva maradt mutatóujj gazdája 
a fogó. Elkezdődik a játék és 
a fogó kergeti a gyerekeket. 
Ha valakihez közel ér, az el- 
kiáltja magát: , Segítség!" Erre 
a társai közül valaki odaszalad 
és megfogja a kezét. Párban álló 
játékosokat nem érinthet a fo- 
gó, de ha egy magányos játékost 
ér utol, azzal helyet cserél, 
mert most már abból lesz fogó! 


Jó táborozást és kellemes vaká- 
ciót kíván 


a Játszópajtás 


HAUSVVIRTH MAGDA rajzai 


; 


MARTONVÁSÁR, BAJA, PAKS, TISZAIGAR 


Zámbó Judit Martonvásárról, a Jókai utca 12- 
ből, a különféle iskolai vetélkedőkről számol be 
levelében. Befejezésül azt írja: ,, Tornászásban 
még nem dőlt el az első három helyezett." Nem 
is tudom, mit kívánjak: dőljenek már el végre, 
vagy ne dőljenek el, ments isten! Mindenesetre 
írd meg kérlek, mi történt?! 

Kovács Attila 4. osztályos kisdobos, Baja, 
Szegedi út 53, így kezdi levelét: , Legyen szíves 
elnézni, hogy nem tudok szépen Írni, de nagyon 
szeretek." Ez a fontos, Attila! Mert ha szeretsz 
írni, akkor nem esik nehezedre a gyakorlás. Ha 
meg gyakorlod, biztosan szebb lesz az írásod 
az új tanév kezdetére. Írás gyakorlásra ajánlom: 
másolj meséket, vezess naplót, írj levelet — 
mondjuk nekem is! 

Feil Edit 2. osztályos paksi kisdobos — Vörös- 
marty u. 17. — azt kéri, hogy közöljük a lapban 
ezt a lovacskát. Ez az első rajz-próbálkozása, 
meg is szerette, amíg rajzolta. Nézzétek csak! 
Tényleg szeretetreméltó, igaz? 

A tiszaigari 4. osztályos kisdobosok műveit 
tanító nénijük küldte el nekem. Még a télen, 
amikor madáretetőt készítettek, azt a feladatot 
kapták a gyerekek, hogy írjanak fogalmazást er- 
ről az eseményről. , A kisdobosok pedig verset 
faragtak. Mindegyiket elküldjük. Nem volt szí- 

vem lehagyni egyet sem" — ezt írja a tanító 
néni. Jól tette, nagyon örültem a küldeménynek. 
Üdvözlöm a versfaragó kisdobosokat, a verse- 
kért is, meg a madár-védelemért is. Biztosan 
mindannyiukra illik, amit Lökös Éva írt: 


Szeretem a cinegét 
Jobban, mint a víg zenét. 


KÖNYVTÁR A SÁTORBAN 
Fekete Ágota negyedikes kisdobos (Gödöllő, 


Kőrösi Csoma út 5.) jelenti : Könyvtárat akartak 
berendezni maguknak az osztályban — aztán 
nem egészen sikerült, mert nem mindenki ho- 
zott könyvet, aki ígérte stb. Viszont az ötlet 
nagyon jó, és szünidőben is hasznosítható! Ismer- 
tem egy gyerek-csapatot, egy hatalmas pesti bér- 
házban laktak. A ház udvarán a nyári szünidőre 
felállítottak egy sátrat. Illetve állt az már, mert 
a szőnyegporoló volt a legfőbb alkatrésze. Arra 
borítottak aztán egy hatalmas takarót, vagy ta- 
lán ponyva lehetett; kifeszítették a lapjait. Az- 
tán berendezték: könyvekkel, társasjátékokkal, 
még tollaslabdát is vitt valaki. Ki mit akart, azt 
vitte le a sátorba. És ki mit akart, azt vett ki 
a sátorból, kölcsönbe, a játék idejére. Ott ját- 
szottak az udvaron egész nyáron át, úgy szeret- 
tek ott, hogy aki igazi nyaralásra utazott, annak 
is honvágya támadt a sátorlakók után... Ilyes- 
mit Gödöllőn is megpróbálhatnátok, Ágota! És ti 
többiek is persze; és még alakíthatjátok, formál- 
hatjátok tovább ezt az ötletet. 


LEVÉL-VÁRTA 


Nagy Erika 4. osztályos kisdobos Zsámbok, Tu- 
rai u. 1., levelező partnert keres. Azt írja: sürgős! 
Tóth Erika Hosszúpályi, Petőfi út 2., szintén 


a 


. azt kéri, hogy levelezés céljából , tegyük ki cí- 
mét a Kisdobosba". 

Íme! Akkor ez itt a levél-várta! Ide fordulnak 
a levélkérő és levelet váró kisdobosok. Akár 
mindjárt egymással is levelezhetne a két Erika! 
Egyáltalán, azt ajánlom — már máskor is mond- 
tam ezt —, aki levelező párt keres, keresse azok 
között, akiknek én is írok, akiknek címét a Kis- 
dobosban közöljük. Így legalább nem teljesen 
idegen mégse a levelező pajtás, mert valamit 
már meg lehet tudni az illetőről abból, amiről 
mivelünk levelez. 

Csak aztán nekem ne panaszkodjatok, ha úgy 


jártok, mint Kővágó Katalin, Zsámbok, Széche- 
nyi u. 2. — aki, mióta a neve megjelent a Kis- 
dobosban 98 levelet kapott. (Kilencvennyolcat!) 
No, ő sem panaszkodott, hanem éppen hogy 
örömmel írta meg az újságot. Engem most vi- 
szont az érdekelne már, hogyan bonyolítod le 
ezt a hatalmas postát, Kata? Írtál mindenkinek? 
Jött-e újabb válasz? Vagyis: lesz-e ugyan mara- 
dandó levelező-barátság valakivel a 98 közül? 
Írd meg nekem ezt! Akkor, kedves druszám, 
én leszek éppen a 99. levelező-pajtásod! 


ún Kata 


Autóstopnál jobb a gyalogstop 


MARÉK VERONIKA 
tréfája 


: Őrsi búvóhelyek 
keytsge 


Úttörőtanácsunk egyik tavaszi ülésén felszó- 
lalt Dénes Anna nyolcadikos, az úttörőtanács tit- 
kára, a kisdobosok érdekében. Éljenek érdeke- 
sebben a kisdobosok is, ezért minden úttörőőrs 
legyen pártfogója egy kisdobos őrsnek. 

Az úttörőtanácsnak tetszett a javaslat, sorra 
jelentkeztek az őrsvezetők: a nyolcadikos Ping- 
vin őrs a másodikos Ibolyát, a hatodikos Páva 
a harmadikos Gyöngyvirágot, az Orion a Ten- 
kest vállalta el testvérének, és így tovább. 

Ezután, amikor az úttörők tervet készítettek 
a nyárra, már a kisdobosokat is megkérdezték, 
mit szeretnének? 

A negyedikes Hóvirág őrs azt kéri, rendezhes- 
senek a nyári szünetben egy 3—4 kilométeres 
biciklitúrát. Aztán legyen kirándulás a Dolinákba 
— ez egy közeli hegy —, ott rendezzünk akadály- 
versenyt, gyújtsunk tábortüzet. 

A harmadikos Gyöngyvirágok szintén kirán- 
dulást és kerékpártúrát szeretnének. Ne csak 
a Dolinákba menjünk túrázni, hanem a Gályba is. 
A Gály nagyon szép terület, füves és virágos, 
nincs messze a falutól. A túra célja legyen : rőzse- 
gyűjtés, szalonnasütés, dalolás, játszás, vetél- 
kedő. 

A Tenkes őrs szeretne a Balatonra utazni, de 
ez aligha sikerül minden gyereknek ezen a nyá- 
ron, majd csak annak, aki a szüleivel mehet. 
Ugyanígy nem ígérhetjük, hogy városba is el- 
megyünk az idén kirándulásra, pláne Budapestre. 

A falusi gyerekeknek a nyári vakáció nemcsak 
játékot és kirándulást hoz. Sokat kell segíteniök 
szüleiknek a kertben és a mezőn. Kire a libákat 
bízzák, kire a tehenet, van, akinek a veteményes 
kertben kell segítenie, vagy éppen a virágosban. 
Nálunk Patakon epret termelnek a dombokon, 
kapáláskor, szedéskor minden kézre szükség 
van, a gyerekekére is. 

Mégis, vagy éppen ezért, remélem, hogy szép 
nyarunk lesz, legfőképpen azért, mert nem sza- 
kadunk el egymástól, mert úttörők is, kisdobo- 
sok is, együtt maradunk a nyárra is. Ahogy az 
úttörő nyáron is úttörő, a kisdobos is kisdobos. 

Júniusban az iskola becsukja kapuját. De az 
úgynevezett sportudvarra mindenki bejuthat a 
kertkapun át. Néha a nagykapu is kinyílik. 

Minden őrsnek meglesz a helye az erdőszélen, 
ott a hét meghatározott napján összegyűlnek. 
Azok a pajtások, akik elutaznak a fővárosba, vagy 
a Balatonra, levelet írnak őrsüknek, mi válaszo- 
lunk nekik. Megkérjük, gyűjtsön valamit az őrs- 
nek, az őrsi kincstár számára. 

Mindent megvalósítunk, amit csak lehet. Me- 
gyünk kerékpártúrára, ott leszünk a Gályban 
meg a Dolinákon. Olyan ez a két hely nekünk, 
patakiaknak, mint a budapestieknek Csillebérc 
vagy Hűvösvölgy. Jó tüzet rakunk, finom szalon- 
nát pirítunk, és elénekeljük kedves dalainkat, 
közöttük azt: , Réten, réten, sej a pataki ré- 
ten..." 


TRENCSÉNYI LÁSZLÓ 
a 3471. József Attila úttörőcsapat 
vezetője, 
Patak, Nógrád megye 


A rajzokat pataki Kisdobosok küldték. 


4 
k Apró bimbóikba zárva 
j alszik sok szép portulácska. 
h Piros egyik, 
u . másik sárga. 
Ae .. . — Zuhanyozza zápor őket, 
ks s zúg felettük szilaj szél — 
ha Mm z csak alusznak, 
a álmuk mély. 
9 Rigófütty szól, kék az ég, 
ket ú virrad s egy sem ébred még. 
8 8 Napsugarak, 
haj frissek, 
da [/ fürgék, 
S most ébrednek 


1 
u 

E sgezétbbá a R 


Pontutácskák 


s futnak tüstént 

le a földre, 

le a kertbe, 
rákacagnak a kövekre, 


. kövek közt a sok virágra. . 


S egyszeribe szirmát tárja — 
X ébred minden portulácska. 


Álmosak a szegfűk, 
szunyókál a kert. 
Alszik a viola, 
szelíd nefelejcs. 
A rózsa még éber, 
elcseveg kicsit. 
Majd behunyja ő is 
sziromszemeit. 
Tátogókat ringat 
most az esti szél. 
Míg elszenderednek, 
mesél, csak mesél. . . 
Elcsitult már minden, 
sehol zaj, se nesz. 
Kíváncsian a hold 
néha be-beles. 


OSVÁT ERZSÉBET versei 


hah. 


hl 


tündértáncot járj 
nyírfák levelén. 


Napraforgószár 
rólad álmodott, 
simogasd a kék 
papírcsónakot. 


3 Pr 3 
. át az úton, ae 
. át a fán, di 
vissza sem jöSSZ 


Pöttyös labda 

Pöttyös labda 
erre szállj, 
engem mindig 
megtalálj! 


Visszadoblak, 
most elkaplak, 
be ne törjön 
jaj az ablak! 


Gurulj-gurulj 
messzire, 
aztán repülj 
majd ide, 


már talán! ézh 

ÚN 
Újra látlak, j 
újra itt vagy, 
kitárt karral 
űzlek, hívlak. 


Pöttyös labda 9 ! ; 
visszaszállj, H 
engem mindig 9 
megtalálj! 


zöldfodros folyó, 
kisdobos vagyok, 
várj meg, hó, hahó! 


Vitorlás lebeg, 
messze már a part, 
eddig fű, bokor, 
árnyék eltakart. 


Világíts, ragyogj 
júliusi fény, 
most az egész nyár 
mind-mind 
az enyém! 
TASNÁDI VARGA ÉVA versei 


Év 

A Gyöngy-hegy tetején álldogáltam so- 
káig, amikor a csöndet vidám gyerekcsapat 
zavarta meg. Jöttek nagy énekszóval az úttö- 
rők. Amikor a tetőre fölértek, közülük a leg- 
kisebb, aki széles vállaival tűnt ki a többiek 
közül, megálljt vezényelt, azután azt mondta: 


— Pihenő! Nézzétek meg jól ezt a sziklát. 
Ez itten a szegény asszony sziklája. 


— Kisfiú — szólítottam meg —, ne hara- 
gudj, hogy vándorlegény létemre csak úgy 
megszólítalak, de én úgy tudom, nem a sze- 
gény asszony sziklájánál állunk, hanem a ki- 
rálylány-sziklánál. Nézd csak, ott fenn a kő 
tetején azok a kéken-kéklő szépséges virágok, 
nem olyanok-e, mint a királylányok koszo- 
rúja? 

— Nincs igazad, bácsikám — válaszolt a 
kisfiú. — Különben is, az a sok kéken-kéklő 
szépséges virág éppúgy lehet a szegény asz- 
szony feje körül is, nem igaz? 

— Akkor te eszerint másként tudod a szikla 
meséjét. Mondd el, hadd okosodjam, mert 
hiába ősz a hajam, igen keveset tudok a vi- 
lágról. 

— Szívesen elmondom, de akkor ülj ide kö- 
zénk, igyál az italunkból, egyél a kenyerünk- 
ből. 


Elhelyezkedtünk szépen, arccal a szikla felé, 
és a kisfiú mesélni kezdett: 

— Réges-régen, amikor még nagyapónak 
sem nőtt ki a szakálla, nehéz háború dúlt 
egyik Oceán partjától a másikig, és annyi vér 
folyt, hogy a nagy folyó vize itt alattunk, az- 
óta is attól vöröslik. Amint az ilyenkor min- 
dig is lenni szokott, mióta világ a világ, a fér- 
fiak letették az ásót, kapát, de még a kalapá- 
csot is. Elővették a kemencesutból a jól meg- 
olajozott fegyvereket, vele a harci elszántsá- 
got, azzal nagy éneklés közben elmentek ka- 
tonának. Nem bánták azok, hogy az asszo- 
nyok, a feleségeik a szemüket kisírják utánuk, 
megsimogatták gyerekeik fejét, és elvonultak 
hosszú tömött sorban. 


Ott ment, menetelt közöttük, a harmadik 
menetszázad harmadik rajában a szegény asz- 
szony férje is. Vissza-visszanézett, mondott is 
valamit, de a nagy fegyverzajban nem lehe- 
tett semmit sem érteni. 


Alighogy a katonák elmentek, hirtelen ak- 
kora csönd lett, hogy a tücskök hangja is ordí- 
tásnak tetszett. Ilyen iszonyatos csöndesség- 
ben ballagott haza a szegény asszony is, há- 

A SZIKLA 


rom kislányával, akik a nagy búcsúzkodásban 
elfáradtak, megéheztek, és az igazat meg- 
vallva, féltek is a sok katonától. 


Attól kezdve a szegény asszony mindig 
egyedül dolgozott a mezőn meg a rizsföldön. 
Sokszor annyi dolga volt, hogy azt sem tudta 
mihez fogjon. Dolgozott hadrakelt férje, hű- 
séges társa helyett is, aki nagy-messze az ott- 
hontól, a családi tűzhely melegétől, vágta az 
ellenséget, mint a répát. 


Volt azért örömük is néhanapján, amikor 
levél érkezett a frontról, édesapa levele. A sze- 
gény asszony annak a levélnek minden betű- 
jét százszor elolvasta, nemegyszer hangosan, 
hogy a három kislány is hallja, de még a so- 
rokat is végig csókolgatta, ha senki nem látta, 
és olyankor olyan tiszta könnyeket sírt, hogy 
ahhoz képest piszkos hólé a harmatcsepp is. 


Már mindenki a háború végét várta, amikor 
egyszercsak elmaradtak a levelek. A szegény 


asszony mindennap kérte-kérdezte a postást, 
van-e levél, de bizony szegény öreg csak a fe- 
jét csóválta, nincs levél, lányom, nincs, de nem 
kell azért aggódni, hátha csak a levélpapírja 
fogyott el. Nem bánnám én, ha nyírfaháncsra 
írna, ha mással üzenne, akár egy szót is. 


Amikor egy hónap után sem érkezett levél 
vagy üzenet, a szegény asszony kiült a bam- 
buszkunybhó elé, ott ült éjjel-nappal, hátha 
jön a postás, hogy akkor ott találja. Attól 
kezdve a három kislányt is mindig ott fésül- 
gette óraszámra, hiába mondták, hogy elkés- 
nek az iskolából, és hát különben is olyan szép 
fényes már a hajuk a sok fésüléstől, hogy 
utóbb a Nap is megirigyli, abból pedig baj 
lesz. 

Elmúlt aztán ez az idő is, a kunyhó előtti 
szakadatlan várakozás ideje. A. szegény asz- 
szony akkor meg azt gondolta, minek várjon. 
ő itt a postásra, közel az országút, elfér ő ott 


a többi ember között. Elébe megy a postás- 


nak, közben, ha katonákkal találkozik, mert 
háborúban sok katona jár-kel az országúton, 
megkérdezi tőlük, nem hoztak-e hírt a férjé- 
ről. Indult is másnap mindjárt, jókor reggel. 
Piacnap volt éppen, a messzi városban sok 
ember sietett az úton célja felé, egyik venni, 
másik eladni igyekezett, de később mindenki 
az út szélére szorult, mert hirtelen nagy por- 
felhő kerekedett, és a porfelhőből katonák 
serege bontakozott ki, megfáradt, nehéz já- 
rású hadfiak rendetlen ármádiája; látszott, 
a frontról hazafelé tartanak, s alig várják, 
hogy lemossák az úti port magukról, s végre 
rendes ágyban aludjanak. 


A szegény asszony úgy sietett feléjük, mint- 
ha a szél kapta volna fel, de sajnos, akit kere- 
sett, nem találta a hazaérkezők között. To- 
vábbment nagy sebesen, vidáman, hiszen a 
katonák azzal biztatták, jönnek most már 
egymásután a menetoszlopok. Gyalogolt es- 
téig, estétől reggelig, a végén már egyedül gá- 
zolt az út porában. Így került el a Gyöngy- 
hegy lábához. Ott hirtelen eszébe jutott va- 
lami. Ha az úton halad, soha nem lát el mesz- 
szire, nem látja, mikor tűnik fel a férje. Leg- 
jobb felmenni, fel, egészen a hegy tetejére. 
Onnét könnyű lesz belátni a messzi utat, min- 
den kanyarulatával együtt. Egy szempillan- 
tás alatt fölért a hegytetőre. Kezét a szeme elé 
tette, úgy tekintett széjjel a síkságon körös- 
körül. Többé nem is mozdult sehová onnét. 
Verte az eső, selyem haját szél cibálta, kí- 
nozta a forró napsugár, de mindez nem szá- 
mított semmit. 


Végül a sziklák könyörültek meg rajta. El- 
mentek a hegyek urához, egy mérges öreg 
sziklához, aki hiába erőlködött mindenféle va- 
rázserejével, soha nem bírt hegy lenni, ezért 


volt szomorú. Öregapánk — kérték a szik- 
lák —, nézd mennyit szenved ott az az asz- 
szony. Változtasd kővé, mi az neked? Úgyis 
a hegy lánya ő már, legyen az mindörökre. 
Így is történt. Azóta nevezik ezt a sziklát 
a szegény asszony sziklájának. 

A kisfiú befejezte a mesét. Felállt, harcia- 
san kiegyenesedett: 


— De azt megmondom — tette hozzá szi- 
gorúan —, hogy azokból a kéken-kéklő szép- 
séges virágokból, szegény asszony koszorújá- 
ból nem téphet le senki egy szálat sem! 

Vietnamból hozta és írta: IMRE LÁSZLÓ 
Rajzolta: SZŐNYI GYULA 

Szereplők: a zsüri (3—5 tagú legyen, nagy 


Tábortűzi jelenet 


2. jelölt: 


szemüvegű, hosszú, pamutszakállú, tiszte- 
letreméltó , tudósok"), versenyzők (többen is 
lehetnek, mint a mi színdarabunkban, de ak- 
kor további lódításokat nektek keli kitalál- 
notok hozzá!) Elöl ülő (aki mindig mindenbe 


belebeszél) 


Zsüritag: 


1. jelölt: 


Elöl ülő: 


1. jelölt: 


Elöl ülő: 


Zsüritag: 


Io 


(tapsol) Kezdődjék a játék ! Kérem 
az első lódító bajnok-jelöltet! Szí- 
veskedjenek, szíveskedjenek! (A 
zsüri tagjai asztal mellett, kényel- 
mesen elhelyezkedve várják az el- 
ső gyereket. A résztvevők ülhet- 
nek körben, párnán, zsámolyon, 
vagy jó idő esetén törökülésben a 
füvön is.) 

(meghajol) Kérem szépen... van 
nekünk egy telkünk, és mi ezt 
minden tavaszon jól felássuk s mű- 
trágyázzuk. Nő is azon akkora 
gyümölcs, hogy csak győzzük le- 
szedni, piacra vinni! 

(egészen elöl ül, nagyokat nevet, 
és sokat kotyog, kedves, vidám, 
tréfás kedvű) Mi is kértünk abból 
a földből, mert édesanyám virágot 
akart ültetni, s a százszorszép akko- 
rára nőtt, hogy mindenki napra- 
forgónak nézte! 

(krákog, rosszallva tekint a közbe- 
szólóra) Legutóbb akkora káposz- 
ta nőtt a kertünkben, hogy apám, 
anyám, nagyanyám, nagyapám, 
néném, bátyám, keresztanyám, án- 
gyikám, kistestvérem, nagytestvé- 
rem mind úgy jóllakott tőle, hogy 
nem kívántak ételt egy álló hétig! 
(meghajol a zsüri és a hallgatóság 


Elöl ülő: 


Zsüritag: 
3. jelölt: 


felé, ezek tapsolnak, nevetnek,  Zsüritag: 
amikor elcsendesednek, ismét meg- 

szólal huncutul nevetve az) 

Hét nap, hét éjjel hét falu népé- 3. jelölt: 


nek hozta-vitte édesapám, aki or- 
vos, a gyógyulást! (általános de- 
rültség) 

(csendet int) Kérjük a következőt! 


(meghajlás, krákogás) Egyik reg- 
gel elküldött édesanyám tejért. 
Mentem, mendegéltem, de hiába, 
mert a tej elfogyott! Bosszús let- 
tem, hazamentem. Felkapaszkod- 
tam a tyúkól létrájának a legisde- 
legtetejére. Kicsit nyújtóztam, s 
menten elértem a Fiastyúkot. 
Adott is menten három tojást. 
Mondtam, köszönöm szépen, jó 
lesz reggelire rántottának. De még 
tejet is kellett kerítenem hozzá! 
Sietnem kellett, mert háromne- 
gyed nyolcra az iskolában akar- 
tam már lenni. Ásni kezdtem hát 
a Tejutat. Megcsapoltam. Meg is 
fejtem, a kannámba beletettem, 
tojásokkal a zsebemben, uzsgyi — 
le a tyúkketrecbe! Onnan haza, 
s iskolába! (a zsürihez fordult, il- 
ledelmes, kérlelő hangon) Ugye, 
nem jártam hiába? (mindenki, a 
zsüri is nevet, tapsol. Amikor 
csend lesz, megszólal az) 

(úgy, mint az előbb, ülve marad) 
A tejet, amit a Tejútról hoztál, 
benne felejtetted a kannában. 5 
amíg te testnevelési órán javában 
labdáztál, szegény tejecske mit 
tehetett? (fontoskodva) Elaludt 
magában! Én tettem egy kispár- 
nát a feje alá, mert nagyon nyom- 
ta a konyhaasztal fája... nahát! 
(diadalmasan körülnéz, a zsüri- 
tagok összesúgnak, láthatóan za- 
varban vannak) 

Kérem, tovább! 

(emelt hangon) Ma összedőlt a há- 
zunk! 

Igaz, vagy nem, ez szomorú! De 
hogy kerül ez ide, a bajnokság- 
Tai? 

(körülnéz, és ismételten kijelenti) 
Ma összedőlt a házunk! Pedig na- 
gyon régi ház volt az, még az ük- 
öregapám  üköregapja építtette 
magának. Amikor felépült, vásá- 


Elöl ülő: 


rolt bele egy olyan faliórát, hogy 
még a nap is aszerint járt, annyira 
pontos volt! Ez a falióra minden 
negyedórában ütött az ingájával 
(utánozza) bim-bam, bim-bam. . . 
Amikor ütött, az árnyéka meglát- 
szott a falon. (titokzatosan) És ez 
lett a családom veszte! Mert tíz, 
húsz, harminc, ötven, hetven éve, 
ahogy a pontos falióra minden ne- 
gyedben pontosan üt, az árnyéka 
egyre mélyebb lyukat váj a falon. 
Így történt aztán, hogy addig 
vájta-vájogatta az árnyék a falat, 
amíg ma (hatásos szünetet tart) 
összedőlt a ház! (meghajol a zsüri 
és a hallgatók felé, taps, nevetés.) 
Majd ismét megszólal az 

(ültéből fenyújtja a kezét, kinyitja 
összezárt tenyerét) Nézzétek meg! 


Zsüritag:- 


Látjátok? Itt van! Itt van! Az ár- 
nyék! Kiástam a romok alól! 
(Nagy nevetés, taps, kiáltozás, él- 
jen, a három jelölt is tapsol, nevet.) 
Eredményt hirdetek! Íme, a győz- 
tes, gratulálok! (az Elöl ülőnek 
nyújtja a kezét. A jelöltekhez) 
Tréfáskedvű mókamester, 

lám csak, ő lett köztetek, 

nála bizony barátaim, 

csak kisinasok lehettek! 


Jelöltek, zsüritagok, hallgatóság mind az 
Elöl ülő kezét szorongatják, közben lemegy 
— ha van — a függöny. Ha nincs, akkor egy 
gyerek vonul át a színen, kezében a táblával: 


VÉGE 
Írta: JOÓ KATALIN 
Rajzolta: GÖRÖG JÚLIA 


I 


Kovács Kati budapesti kis- 
dobos afelől érdeklődött 


Ahhoz, hogy csapadék kép- 
ződjék, nagymennyiségű leve- 
gőnek kell a magasba felemel- 
kednie. A levegő így felemel- 
kedve mínusz 10, mínusz 20 fok 
hőmérséklet közé jut, és ott a 
légnemű vagy cseppfolyós víz- 
párából apró jégtűcskék vagy 
jégkristályok keletkeznek. :Ha 
lehullásuk közben a hőmérsék- 
let fagypont alatt van vagy fagy- 
pont körüli — akkor havazik. 
Ha lehullásuk közben meleg lég- 
rétegbe jutnak — nyáron pél- 
dául — megolvadnak és eső- 
cseppé válnak.: Nyáron, nagy 
páratartalmú levegőben, igen 
erős felszálló áramlás mellett 
az esőcseppek a fagyos légré- 
tegbe kerülhetnek. Ott lehűlve 
lebeghetnek egy darabig, jég- 
szemmé fagyva. Ezeket a fel- 
szálló áramlás tovább dobálja. 
Ha aztán ez az áramlás meg- 
gyengül, vagy a jégszem túlsá- 
gosan nagyra ,hízik", akkor 
hirtelen lehull. Mivel ez gyor- 
san történik, nincs ideje a meg- 
olvadásra, és így jégeső lesz be- 
lőle. 


Ezt a kérdést Harmat Gábor 
" szegedi kisdobos tette fel. 

Állítólag a levelibéka kiváló 
időjós. Persze, különös lenne, 
ha kirándulásra, táborba valaki 
befőttesüvegben magával vinné. 
Vannak évszázados megfigyelé- 
sek, melyek az időjárásra vo- 

natkoznak és helyettesítik a bé- 
kát. Ilyen például az, hogy ami- 
kor , lóg az eső lába" — vagyis 
erősen közeleg, a kakas meg a 
tyúkok a szemétdombon kapir- 
gálnak. Ugyanis a giliszták ér- 
zik az esőt, a párás levegőt, és 
a szemétdomb alatt gyülekez- 
nek. 

A zivatar előtt a levegő sú- 
lyosabb a párától. Ezt a rovarok 
érzik és ezért alacsonyan száll- 
nak. Ilyenkor a rovarra vadászó 
fecskék is alacsonyan repdes- 
nek. 

Napos időben a pók vidáman 
ül a hálója közepén. Ha a le- 
vegő nedvesedni kezd, sebesen 
kezdi bontogatni a gallyakról, 
ágakról az erősítő köteleket. 
Így óvja a hálóját. Ha a vihar el- 
vonult, pókné asszony ismét 
előbújik, kifeszíti hálóját, eset- 
leg megfoltozza ott, ahol a szél 
szétcibálta. 

Megfigyelték, hogy vihar előtt 
a halak a tavakban ugrálni kez- 
denek. Nagy erdők mélyén kü- 
lönös, ugatáshoz hasonló hang 
hallható : a szarvasok figyelmez- 


tetik az erdő lakóit: menedék- 
be gyorsan! Zivatar közelít! 
Még a virágok is mutatják az 
idő változását: az erdei harang- 
virág fejecskéje lekonyul, a gyű- 
szűvirág alacsonyra hajtja le a 
szárát, nehogy az eső a virágai 
kelyhébe hulljon. Ugyanígy vé- 
dekezik a százszorszép és a táti- 
ka vagy oroszlánszáj is. Általá- 
ban mindegyik virág a porzóit 
és a bibét védi, hiszen ha azok 
megsérülnek, a magocskák, az 
utódok léte veszélybe kerül. 


Ha már a zivatarnál, vihar- 
nál tartunk —, beszéljünk a vil- 
lámról is, holott ezt nem kér- 


dezte senki. Sokan félnek 
a villámlástól, villámcsapástól. 
Nagyvárosokban is lecsap a vil- 
lám, de legtöbbször nem okoz 
nagy bajt. A sok fémvázas épü- 
let, a sűrű villamosvezeték vil- 
lámhárítóként működik. A sza- 
badban viszont más a helyzet. 


A hegygerincre hamarább csap 
le a villám, mint a völgybe. Az 
erdőkben kisebb a veszedelem, 
mint nyílt terepen. A fátlan te- 
rületen az emberi test vonzza 
a villámot, s a magányos fák, 
meg az alattuk meghúzódó em- 
berek veszélyben vannak. Meg- 
figyelték, hogy vannak olyan te- 
rületek, ahová szinte minden 
vihar alkalmával becsap a vil- 
lám. Ezeket villámfészkeknek 
nevezik. A villámfészkek egy 
része nedves talajon észlelhe- 
tő — vagyis ahol magas a talaj- 
víz. Ha a talajban olyan kőzet 
van, melynek jó a vezetőképes- 
sége, a villám ide is gyakran be- 
csap. Kiránduláskor, táborozás- 
kor, ha hirtelen vihar kereke- 
dik, lehetőleg ne menjünk ma- 
gányos fa alá, vagy ha ez elke- 
rülhetetlen, akkor se támasz- 


Karandas tréfája 


(egy szovjet 
gyermeklapból) 


t 
La) 


samt 


kodjunk a fa törzséhez, hanem 
guggoljunk le, általában a föld- 
höz közel helyezkedjünk el. A 
villámfészkeket a helybeliek is- 
merik, de nem árt, ha nyaralás, 
kirándulás, sátorozás alkalmá- 
val mi magunk is érdeklődünk 
ezekről. 


Fazekas György budapesti 


pajtás kérdése: 


A fagylalt eredetileg keleti 
nyalánkság volt, édes és hideg. 
Szörbet volt a neve. A szirup 
és a szörp szó is ebből szárma- 
zik. A mai fagyasztott fagylaltot 
az 1500-as években kezdték el 
készíteni, méghozzá Olaszor- 
szágban, szép Firenze városá- 


ban. A franciák akkori király- 
nője, az olasz származású Me- 
dici Katalin ugyancsak kedvelte 
ezt a nyalánkságot, és így a fran- 
ciák is megismerték és megked- 
velték a fagylaltot. Valósággal 
versengtek egymással a hírne- 
ves olasz és francia konyha- 
mesterek, hogy ki készít ízlete- 
sebbet. Hazánkban a török 
időkben vált ismertté — ter- 
mészetesen az előkelőségek kö- 
rében. Arany János Szondy két 
apródja című balladájában írja: 
, Szörbet, füge, pálma, sok déli 
gyümölcs" — s valószínű, hogy 
a szörbet itt már a hideg, finom 
fagylaltot jelentette. A mai töl- 
cséres fagyi 1930 óta ismeretes. 
Ugyanis az ostyából készült töl- 
csér is külön találmány volt. 


GAÁL ÉVA rajza 


.] 

Hajót többfélét is  készít- 
hetsz, olyant, amelyikkel csak 
szárazon lehet játszani, és 
olyant, amellyel vízre szállhat- 
nak apróbb babáid vagy macid. 
Az előbbi lehet papírból, vízbe 
azonban csak vízálló anyagból 
készített hajót tehetsz. Mind- 
két féléből leírunk egyet. 

Papírhajót gyorsan készít- 
hetsz hosszúkás kozmetikai sze- 

A Jáiszópajitás MUNKATÁRSA üzeni: 


res vagy orvosságos kartondo- 
bozból. Mi — ahogyan azt első 
ábránkon látod —, a fehér- 
pettyes ,kamillás babakrém" 
külső dobozát használtuk, rész- 
ben mert szép színes, részben 
mert a rányomtatott pöttyök 
a hajó ablakaiként szolgálnak, 
nem kell tehát ezeket külön rá- 
rajzolni, ráfesteni. A hajó orrát 
(1.) úgy alakítod ki, hogy a fe- 


déllapocskák levágása után kis- 
sé bevágod a doboz végét az 
élek mentén, majd alul-felül he- 
gyesre hajlítod, s az oldallapo- 
kat ráragasztod a háromszög 
alakú nyelvecskékre. (A ragasz- 
tás helyét apró kék pontok jel- 
zik.) A hajó hátsó részét tom- 
pára kell alakítanod (2.); a rajz 
mutatja, hogy két kis ferde be- 
vágás után, hogyan hajlíthatod 
felfelé a véget lezáró lapot. A 
ragasztások helyét itt is pon- 
tocskák jelzik. A hajó fedélzeti 
részére ragassz egy felébe vá- 
gott másik dobozkát (3.), s ebbe 
ismét egyet, amelyet kajüt for- 
májúra vágtál (4.). Ugyanebbe 
összesodort kartonból kéményt 
is tégy. A kész hajót kiegészít- 
heted zászlóval, radarral, ár- 
bocokkal (5.), vagy ha hadihajót 
építesz, ágyúkkal stb. 

Második ábránk műanyag mo- 


sószeres flakonból — a hajó- 
formát jól kiadó KOMFORT 
flakonból — készített vitorlást 


mutat be. Hogy vízre téve ne 
merüljön el, nyílását vágd le fer- 
dén (6.) és dugóval zárd el. Má- 
sik dugót a hurkapálca árboc 
(7.) rögzítéséhez kell majd a ha- 
jótest elejére, a doboz belsejé- 
be szorítanod. Előbb azonban 
vágd ki a flakon lapját nagy H 
betű formájában (8.), a H szárai 
közötti részt pedig kétszeres 
meghajlítással alakítsd ülőpa- 
dokká (9.). Kormánylapátot 
(14.) más flakon lapos részéből 
vágj a rajz szerinti formára, s a 
kellő helyeken vágott résekbe 
dugd be. A rések a merülési vo- 
nal felett legyenek! Az árboc 
hossza a hajótest hosszával le- 
gyen egyenlő, a vitorla karton- 
lap, vagy celluloidlap lehet. 
Horgonyt drótból (11.), mentő- 
övet dugókorongból (12.) csi- 
nálj. FERKAI LORÁNT 

Vízszintes: 1. Tengeri rabló. 
2. Hangjegyek. 3. Mértani 
idom. 4. Engedélyt kér belé- 
pésre. 5. Baromfi. 6. KUMISZ : 
magánhangzói felcserélve. 7. 
Serdülő fiú. 8. Ráma. Alsó sor: 
Ő. R. D. R. 

Függőleges: 1. Fésületlen, éke- 
zethibával. 2. Nem kell fésül- 
ködnie. 3. Déligyümölcs, éke- 
zethibával. 4.  Takarékbetét 
után fizetik. 5. Például vizet a 
csónakból... 6. Fegyver és 
sporteszköz. 7. Rövidített vá- 
rosrész. 8. Építőanyag. 
Beküldendő: Vízszintes 1, füg- 
gőleges 1 és 2. 


Megfejtési határidő: július 20. 


A megfejtéseket küldjétek erre a címre: Kis- 
dobos, Budapest 8. Postafiók 57. 


A jobb felső sarokban látható kis rajzot — 
most egy gyíkot — szíveskedjetek kivágni és 
a megfejtésre ráragasztani. Aki minden rejtvényt 
jól megfejtett, és megírta címét, osztályát, ké- 
peslapot kap. Kisdobosok hat, úttörők 12 leve- 
lezőlap beküldése után kaphatnak könyvjutal- 


mat. 


vis 3 


Részletkérdés: A jobboldali karikák közül egy 7 megtölti a rajzon bekarikázott 
egyik részletnek. Melyik az? 


A júniusi rejtvények helyes megfejtése: 


Keresztrejtvény: járda, zebra, 


kresz. Mit ábrázol: 


rejtvény. Elektromos képrejtvény: képernyő, porszívó, 
villanyóra, magnó, televízió. 

